Adatok írása CD-re vagy DVD-re.
Ekaterina Gerasimova
kittykat3756@googlemail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013.

# Adatprojekt létrehozása

Az adatprojekt adatok (például fájlok, fényképek vagy zenék) változatlan formában való lemezre írására használható. Ez fájlok számítógépek közti átviteléhez hasznos.

Nyomja meg az Adatprojekt gombot a kezdőoldalon, vagy válassza a ProjektÚj projektÚj adatprojekt menüpontot.

Az eszköztár Hozzáadás gombjának megnyomásával és a fájlok kiválasztásával adja a kívánt fájlokat a projekthez. Fájlokat hozzáadhat a projektterületre húzással, vagy a SzerkesztésFájlok hozzáadása menüpont kiválasztásával is.

A CD-n létrehozhat mappákat az adatok rendszerezéséhez. Mappa létrehozásához válassza az eszköztár Új mappa gombját, vagy a SzerkesztésÚj mappa menüpontot. Mappákat más mappákon belül is létrehozhat.

A projektterület alatti szövegmezőben megadhatja a lemez címét.

Válassza ki az üres lemezt a legördülő listából.

Nyomja meg az Írás gombot a folytatáshoz.

Válassza ki az Írási sebességet a legördülő listából, és az esetleges további kívánt beállításokat.

Nyomja meg az Írás gombot a projekt kiírásához egy lemezre, vagy a Több másolat írása gombot a projekt több lemezre való kiírásához

Ha olyan újraírható lemezt használ, amelyen már vannak adatok, akkor a program megkérdezi, hogy törli-e a lemezt, vagy másikat helyez-e be.

Ha újraírható lemezt használ, és az adatok írása nem sikerül, akkor a lemez teljes (nem gyors) törlésére lehet szükség az újrapróbálkozás előtt.