Scrie pe un CD sau DVD o imagine de disc existentă.
Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Atribuire - Distribuire-în-condiții-identice 3.0

Daniel Șerbănescu
daniel [at] serbanescu [dot] dk 2010 , 2012, 2014
Laurențiu Cristian Ion
ionlaurentiucristian@gmail.com 2011, 2012

# Scrierea unei imagini

Brasero vă permite să scrieți imagini de disc pe un CD sau DVD. Sunt compatibile următoarele extensii de imagini de discuri optice: .iso, .toc și .cue.

Imaginile de disc sunt fișiere arhivă care conțin toate datele care se află pe un CD sau DVD. Doar o singură imagine de disc poate fi pe un CD la un moment dat, dar fiecare arhivă poate conține oricât de multe sau puține date doriți, atât timp cât încape pe disc.

Pentru a scrie o imagine de disc pe un CD sau DVD, urmați acești pași:

Apăsați pe Scriere imagine de pe pagina principală, sau selectați ProiectProiect nouScrie imaginea… .

Alegeți o imagine de disc pentru a o scrie apăsând pe Clic aici pentru a alege o imagine de disc.

Alegeți discul pe care doriți să îl utilizați din lista de selecție de mai jos Alegeți un disc pe care să se scrie. Dacă aveți mai mult de o unitate de disc, ar trebui să fie enumerate toate discurile care sunt în ele.

După alegerea discului Brasero arată cât de mult spațiu liber va rămâne pe disc după scriere.

Apăsați pe butonul Proprietăți pentru a alege viteza de scriere și alte opțiuni specifice.

Apăsați pe Scrie pentru a începe scrierea imaginii. După această operațiune puteți să terminați scrierea sau să faceți cealaltă copie a imaginii.

Dacă folosiți un disc reinscriptibil, care conține deja date, veți fi întrebat dacă doriți să-l goliți sau să inserați un disc diferit.